Базаршы хан

Базаршы, Базарджибек — Алтын Ордадағы “дүрбелең жылдары” (1359 —1379) билік құрған хандардың бірі. Жошы ханның Таңғұт есімді ұлының ұрпағы. “Шыңғыснамада” келтірілген дерек бойынша, Алтын Орда тағына Келдібек ханнан соң, шамамен 1362/63 жылы Жәнібек ханның жесірі Тайдула бегімнің көмегімен отырады. Ол Алтын Ордада ұзақ билік құра алмаған. Алтын Орда хандарының бірі шайбанилық Хызыр ханмен болған Сарай түбіндегі ұрыста жеңіліп, тақтан айрылды. Низам әд-Дин Шами мен Шараф әд-Дин Йаздидің мәліметтеріне қарағанда, Базаршы Алтын Ордада Келдібек, Наурыз, Черкес, Хызыр хан, Мурудтан кейін билік еткен.Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-ХТизенгаузен В.Г., Сборник материалов, относящихся к истории Золотой Орды, т. 2, М.—Л., 1941; Материалы по истории казахских ханств ХV — XVІІІ вв., А.-А., 1969; Утемиш-хаджи,Чингизнаме, А.-А., 1992.«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, I том

 Дереккөздер 

Санат:1359 жылы туғандар
Санат:1379 жылы қайтыс болғандар
Санат:Алтын Орда хандары